Gangsterdamas

Gangsterdamas – 2017 m. sukurta komedija.

 Turinys 

Rubenas – nevykėlis teisės studentas, nesugebėjęs išlaikyti baigiamojo egzamino ir priverstas kartoti kursą. Jis susipažįsta su nauja bendrakurse Nora, kuriai padeda mokytis, tačiau mergina jo neprisileidžia arčiau. Kartą universitete pasirodo policija ir pradeda patikrinimą. Nora pasprunka palikusi savo striukę, kurią pagriebia Rubenas ir sėkmingai praeina patikrinimą. Vėliau ji prisipažįsta, kad visas patikrinimas buvo vien dėl jos ir kad ji – „žolės“ kurjerė. Noros bosas Miška sugalvoja planą: neįtartinai atrodantis Rubenas kartu su Nora vyks į Amsterdamą ir kartu pristatys sekančią siuntą. 

Traukinyje prie jų prisijungia Diureksas – dar vienas nevykėlis Rubeno draugas, kuriam šis prasitarė apie būsimą kelionę. Trijulė atvyksta į Amsterdamą, tačiau čia viskas susijaukia: krovinys yra ne „žolė“, o naujos kartos narkotikas, juos perdavęs tarpininkas Ulysas sukeičia paketus ir trijulė priversta grįžti bei mėginti atkovoti narkotikus, kuriuos pats Ulysas gavo apgaulės būdu ir taip pat yra medžiojamas...

 Pagrindiniai aktoriai 
 Aktorius – vaidmuo
 Kev Adams – Rubenas
 Manon Azem – Nora
 Come Levin – Diureksas
 Hubert Kounde – Ulysas
 Mona Walravens – Džiūn
 Rutger Hauer – Dolfas
 Alex Hendrickx – Kasparas 
 Manu Payet – Miška 

Kategorija:2017 filmai
Kategorija:Prancūzijos filmai
Kategorija:Nyderlandų filmai
Kategorija:Komedijos